**Månedens sanger/eventyr:**

* Månedens babblarna: Dadda
* Månedens sang:Gullhår-sangen
* Månedens bok: dadda kommer på besøk
* **Praktiske opplysninger:**
* Barnehagens åpningstid: 06.30 – 17.00
* Ta med fylt drikkeflaske hver dag.
* Barna som skal spise frokost må ha med egen niste. Frokost er frem til 08.00.
* Telefonnummer: 94832297
* Mailadresse:

 linn.holmen@skonnordtjernet.no

* HUSK å merke ALT, **ALLTID.**
* Ta med tynn lue til soving

**Viktig datoer:**

* **Barnehagen er påske-stengt f.o.m 14.04 t.o.m 21.04**
* **23.04 foreldremøte 18.30-20.30**

Heisann😊 Mars er en saga blott. Vi har blitt godt kjent med Diddi denne måneden. Boka «I babblarnas hus» har blitt både dialoglest og dramatisert ved bruk av Diddi boksen med konkreter. Ellers har vi pusslet Babblarna, hatt formingsaktivitet der vi lagde Diddi av papp, ull, glitter og maling. Vi har også malt ute i snøen med fargene til Diddi. I tillegg har vi lekt med både figurer og hånddukker. Vi markerte verdensdagen for Downs syndrom med å rocke sokkene våre og å ha tegneaktivitet der vi fargela sokker. Daglig har fast samling med navnesang, bukkene bruse og Mikkel Rev sang m/ tegn til tale vært intro til lunsjmåltidet. Vi øver hver dag på å drikke av kopp uten tut og i garderoben er det fullt fokus på språkstimulering/benevning/selvstendighetstrening/barns medvirkning under på-og avkledning. I utetida har vi hatt herlige solfylte dager både foran bhg der de ulike lekestativene kommer mer og mer fram fra snøen. Bak bhg har vi gått på skogstur og spist i grillhytta.

Dadda dukker opp i April måned og er sistemann i rekken av babblarna våre. Dadda er impulsiv, kosete og litt klosset. Dadda elsker å være ute i naturen og både se på, kjenne på og etterligne planter og dyr. Vi lager Dadda – bokboks som inneholder «dadda kommer på besøk»- boka og rekvisittene man møter i boka. En boks blir brukt i voksenstyrt aktivitet sammen med barna og den andre boksen er tilgjengelig for barna til å ta med seg inn i egen lek. Boka er laminert og henger på veggen og vi skal ha formingsaktiviteter rundt figuren Dadda. Etter observasjoner under de siste samlingene ser vi nå at barna er klare for et nytt eventyr. Derfor vil vi introdusere Gullhår og de tre bjørner. Her vil vi bruke bok, lage gullhår boks, berike lekemiljøet med konkreter barna kan bruke i leken sin, laminere boka på veggen og ta inn litt kostymer.

Litt påskeaktiviteter på barnas premisser blir det også. Utetida vil daglig fortsette med påkledning fra ca 08. Vi skal undre oss over vårens oppdagelser nå når snøen smelter, gå på grøftekant-turer (1 ansatt og 2 barn) og begynne å rusle på små turer i smågrupper (2 voksne og 5/6 barn).

Husk å se etter våte klær på «det nye» utestativet vårt – som er plassert ved personalinngangen.

Vi ser fram til en vårlig April måned sammen med alle de flotte Lille Myèrne våre 😊

**Rammeplan:** Barnehagens samfunnsmandat er, i samarbeid og forståelse med hjemmet, å ivareta barnas behov for omsorg og lek og fremme læring og danning som grunnlag for allsidig utvikling.

|  |  |  |  |  |  |  |
| --- | --- | --- | --- | --- | --- | --- |
| **Danning:***Vi skal støtte barnas aktivitet, engasjement og deltakelse i fellesskapet* | **Livsmestring og helse:***Måltider i barnehagen skal gi barna et grunnlag for å utvikle matglede og sunne helsevaner* | **Mangfold og gjensidig respekt:***Vi skal synliggjøre et mangfold i familieformer og sørge for at barna får sin familie speilet i barnehagen* | **Barn og barndom:***Vi skal ha respekt for barnets opplevelsesverden* | **Barns medvirkning:***Vi skal observere og følge opp alle barns ulike uttrykk og behov* | **Trygg oppvekst:***Vi skal bli kjent med de 4 grunnfølelsene (Glad, trist, redd, sint)* | **Omsorg:***Vi skal arbeide for et miljø som verdsetter barnas egne omsorgshandlinger* |